Säteilylain mukaan säteilyturvallisuusasiantuntijaa on käytettävä työntekijän ja väestön säteilysuojelun suunnittelussa, toteutuksessa ja seurannassa. Asiantuntijan on oltava vaativassa toiminnassa kiinteästi mukana. Toiminnassa voidaan käyttää myös konsulttiperiaatteella toimivaa asiantuntijaa. Säteilyturvallisuusvastaava työskentelee toiminnanharjoittajan apuna ja varmistaa, että säteilysuojelutoimenpiteistä huolehditaan käytännön työssä. Säteilyturvallisuusvastaavat korvaavat aiemmat säteilyturvallisuudesta vastaavat johtajat.